recursal/SuperWikiNEXT-32B huggingface dataset:
'n Saadkop van graansorghum in Indië
**Graansorghum** (*Sorghum bicolor*) is 'n grasspesie wat verbou word vir sy graan, en gebruik word as voedsel vir mens en dier, en benewens vir etanolproduksie. Dit is een van etlike *Sorghum*-spesies, waar *Sorghum* 'n genus van die grasfamilie *Poaceae* is.

Graansorghum staan ook as besemkoring of grootmanna bekend, en word in ander wêrelddele durra, jowar of milo genoem. In die vorige eeu is dit ook kafferkoring genoem, en in Zoeloe en Ndebele staan dit onderskeidelik as Infe en Nabele bekend. Die graan word ook onder die Engelse handelsnaam **sorghum** bemark.

Oorsprong
---------

Graansorghum is omstreeks 3000 v.C. in Ethiopië mak gemaak, het hiervandaan oor die hele Afrika versprei en word nou wyd verbou in tropiese en subtropiese streke. Om en by 2000 v.C. is graansorghum ook in Sentraal-Indië verbou. In Egipte is dit reeds vanaf die vroeg-Islamitiese tyd 'n belangrike kultuurplant. Slawe uit Afrika het graansorghum aan die begin van die 17de eeu na die Verenigde State gebring. Sedertdien word dit in die meeste dele van die wêreld verbou en het mielies grotendeels as veevoer vervang.

Gebruike
--------

'n Graansorghumplant in Xinjiang, China
*Sorghum bicolor Moderne*
Graansorghum is die wêreld se vyfde belangrikste graan ná rys, koring, mielies en gars. *S. bicolor* is tipies eenjarig, maar sommige kultivars is meerjarig. Dit groei in polle wat meer as 4 m hoog kan word. Die graan is klein, wat wissel van 3–4 mm in deursnee. Soetriet is graansorghumkultivars wat hoofsaaklik gekweek word vir die blare, stroopproduksie, en etanol; hulle is langer as dié wat gekweek word vir graan.

*Sorghum bicolor* is die verboude spesie van graansorghum, en sy wilde naverwante maak die plantgenus *Sorghum* uit.
**Perdagtiges** (*Equidae*) is 'n familie van onewehoewige soogdiere. Die familie het nog net een lewende genus, naamlik *Equus*. Al die perde, donkies en sebras behoort aan die genus. Spesies van die genus kan verbaster, maar die nageslag is gewoonlik steriel.

Wilde perdagtiges kom nog op grasvlaktes in oostelike en suidelike Afrika, asook in Sentraal-Asië voor. Verwilderde perde word ook in Amerika en Australië aangetref. Twee spesies, die perd en donkie, is suksesvol gedomestikeer en word wêreldwyd (hoofsaaklik as las- en rydiere) aangehou.

Die huidige spesies is almal medium tot groot herbivore. Hulle het lang pote, elk met 'n enkele hoef, lang nekke en koppe. Die ore is groot en omhoog gerig. Al die spesies het maanhare en 'n lang stert. Hulle kom in 'n verskeidenheid van kleure voor. Die mannetjies is groter as die wyfies.

Perdagtiges leef hoofsaaklik van gras, maar hulle vreet ook ander plantmateriaal, soos blare, takkies en wortels. Hulle is groepsdiere. Sommige spesies (veral die bontkwagga) wei soms in gemengde troppe saam met ander hoefdiere.

Spesies
-------

* *Equus ferus* - die wildeperd
* *Equus africanus* - die donkie
* *Equus hemionus* - die onager
* *Equus kiang* - die kiang
* *Equus quagga* - die bontkwagga
* *Equus zebra* - die bergkwagga
* *Equus grevyi* - Grevy se sebra

Fotogalery
----------

* Twee perdeTwee perde
* 'n Donkie'n Donkie
* Die uitgestorwe kwaggaDie uitgestorwe kwagga
* BergkwaggaBergkwagga
* BontkwaggaBontkwagga
* Hartmannse bergkwaggaHartmannse bergkwagga
* Kaapse bergkwaggaKaapse bergkwagga
omvang van die tropiese en subtropiese grasveld, savanne en struikveld
**Tropiese en subtropiese grasveld, savanne en struikveld** is 'n terrestriële bioom wat deur die Wêreldnatuurlewefonds gedefinieer is. Die bioom word oorheers deur gras en/of struike wat in semi-dorre tot semi-vogtige klimaatstreke van subtropiese en tropiese breedtegrade voorkom. Tropiese grasveld word hoofsaaklik tussen 5 grade en 20 grade Noord sowel as Suid van die ewenaar gevind.

Beskrywing
----------

Grasveld word oorheers deur grasse en ander kruidagtige plante. Savanne is grasveld met verspreide bome. Struikveld word oorheers deur hout- of kruidagtige struike.

Ekstensiewe landstreke in die trope ontvang nie genoemsame reën om aansienlike boombedekking te onderhou nie. Die tropiese en subtropiese grasveld, savanne en struikveld word gekenmerk deur gemiddelde neerslag tussen 90-150 cm per jaar. Reënval kan hoogs seisoenaal wees, met die volle jaarlikse neerslag wat soms in 'n paar weke voorkom.

Die savanne van Afrika word tussen woud-, boomveld- en grasveldstreke aangetref. Flora sluit akasia-, miombo- en kremetartbome, gras en lae struike in. Akasia- en miombobome wissel hulle blare in die droëseisoen om vog te bewaar, terwyl die kremetart water in sy stam stoor vir die droëseisoen. Die savanne van Afrika verteenwoordig 'n groot proporsie van die bioom.

Groot soogdiere wat ontwikkel het om voordeel te trek uit die bioom se ruim voedingsbronne tipeer die biodiversiteit wat met hierdie habitatte in verband staan. Die grootsoogdierfaunas is mees florerend in savanne en grasveld van Afrika. Die mees intakte gemeenskappe word tans in Oos-Afrikaanse akasia- en Zambeziese savanne gevind wat uit 'n mosaïek van miombo, mopanie en ander habitatte bestaan. Grootskaalse migrasie van tropiese savanneherbivore soos wildebeeste (*Connochaetes taurinus*) en sebras (*Equus quagga*), neem voortdurend af weens jag en modifikasie van hul habitat. Hulle word tans net tot enige beduidende mate in Oos-Afrika en die sentrale Zambesiese streek aangetref. Heelwat van die buitengewone profusie van Guinese en Saheliese savanne is geëlimineer, alhoewel die mildadige migrasies van Ugandese kobus steeds plaasvind in die savanne van die Soedd-streek. Die Soedanese klimaattipe word gekenmerk deur 'n alternerende warm reënerige seisoen en 'n koel droë seisoen. In die Noordelike Halfrond begin die warm reënseisoen gewoonlik in Mei en duur tot September. Neerslag wissel van 25 cm tot 150 cm en is meestal onbetroubaar. Die res van die jaar is koel en droog. Neerslag neem af namate mens noordwaarts in die Noordelike Halfrond beweeg, of suidwaarts in die Suidelike Halfrond. Droogte is baie algemeen.

Verspreiding
------------

Tropiese en subtropiese grasveld, savanne en struikveld word op al die kontinente benewens Antarktika gevind. Dit is wydverspreid in Afrika, en is ook aanwesig regdeur Suid-Asië en Suidoos-Asië, die noordelike dele van Suid-Amerika en Australië, sowel as die suidelike Verenigde State.
Die **Pakistanse Krieketraad** (Engels: *Pakistan Cricket Board*, afgekort "PCB"; Oerdoe: پاکستان کرکٹ بورڈ), voorheen bekend as die **Raad vir Beheer van Krieket in Pakistan** (*Board of Control for Cricket in Pakistan*, "BCCP"), is die bestuursliggaam wat krieket in Pakistan beheer. Die beheerliggaam is op 1 Mei 1949 gestig en by die Gaddafistadion in Lahore gesetel. Sedert 1952 verteenwoordig dit Pakistan by die Internasionale Krieketraad (IKR) as ’n volle lid en sedert 1983 ook by die Asiatiese Krieketraad (*Asian Cricket Council*, ACC).

Geskiedenis
-----------

Nadat Pakistan onafhanklik geword het van die Britse Ryk in 1947, het professionele en amateurkrieket in dieselfde jaar begin, aangesien plaaslike infrastruktuur reeds gevestig was toe die land deel was van die Britse Raj. Die Pakistanse Krieketraad is op 1 Mei 1949 as Raad vir Beheer van Krieket in Pakistan gestig. Op 28 Julie 1952 het Pakistan – op aanbeveling van Indië – ’n volle lid van die Internasionale Krieketraad (IKR) geword en mag dus toetskrieket speel, wat na die belangrikste en vernaamste internasionale krieketwedstryde verwys. Daarbenewens was die Pakistanse beheerliggaam in 1983 ’n stigtingslid van die Asiatiese Krieketkonferensie (*Asian Cricket Conference*, ACC; nou Asiatiese Krieketraad).

Taak
----

Die provinsiale streke van die Pakistanse Krieketraad
Die Pakistanse Krieketraad organiseer verskeie nasionale spanne, insluitend Pakistan se nasionale seniorkrieketspan vir mans (die *Shaheens*, *Green Shirts*, *Men in Green* of *Cornered Tigers*), vroue en jeug. Hulle is ook verantwoordelik vir die bestuur en organisasie van toets-, EDI- en T20I-reekse teen ander spanne, en vir die reëling van internasionale wedstryde tuis. Daarbenewens is die Pakistanse Krieketraad verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Pakistanse span.

Daarbenewens bestuur die beheerliggaam kinder- en jeugkrieket in Pakistan. Net soos ander krieketlande beskik Pakistan oor ’n o/19-nasionale span wat aan die o/19-krieketwêreldbeker deelneem. Pakistan A, oftewel *Pakistan Shaheens*, is die tweede nasionale span van Pakistan en van hul wedstryde geniet eersterangse of A-lys-status.

Die beheerliggaam reël ook die plaaslike kompetisies. Die belangrikste krieketligas in Pakistan is die Quaid-e-Azam-trofee in eersterangse krieket (agt spanne), die Pakistanse Beker in A-lys-krieket (ses spanne) en die Pakistanse Superliga in T20-krieket (ses spanne).

Die Pakistanse Krieketraad organiseer ook gereeld internasionale toernooie. Hulle het al opgetree as gasheer van die krieketwêreldbekertoernooie in 1987 (saam met Indië) en 1996 (saam met Indië en Sri Lanka). Pakistan sal ook die komende Kampioenetrofee 2025 aanbied.

Kenteken
--------

Pakistan se spankenteken is ’n ster, gewoonlik in die kleure goud of groen, met die woord "Pakistan" (پاکِستان) in die middel in Oerdoe, Pakistan se nasionale taal.
**Eienskappe**| **Algemeen** |
| --- |
| Naam | Mangaanmonofosfied |
| Struktuurformule vanStruktuurformule van  |
| Chemiese formule | MnP |
| Molêre massa | 95.912 g/mol |
| CAS-nommer | 12032-78-9   |
| Voorkoms | vastestof |
| **Fasegedrag**   |
| Ruimtegroep | Pnma  |
| Nommer | 62   |
| Strukturbericht | B14 |
| Smeltpunt | 1420K |
| Kookpunt |  |
| Digtheid |  |
| Oplosbaarheid |   |
| ΔfHɵ (s) | -97,1 kJ/mol  |
| Sɵf(s) | -40,3 J/molK |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Mangaanmonofosfied** (ook: mangaan(III)fosfied) is 'n chemiese verbinding van mangaan en fosfor met formule MnP.

Die verbinding kan uit die elemente vervaardig word deur mangaanpoeier en fosforpoeier te meng, in 'n Vycor-buis onder vakuum af te sluit en 15-20 uur lank by 700 °C te verhit. 

MnP is 'n ferromagneet met Tc=291K. Onder hierdie temperatuur word 'n verskeidenheid van magnetiese rangskikkings gevind vanweë die groot magnetiese anisotropie wat hierdie stof besit.

Kristalstruktuur
----------------

Die MnP-struktuur was aanvanklik die argetipe van die strukturbericht-klassifikasie se B31-tipe struktuur en in die literatuur word dikwels hierdie kode gebruik vir die talle pniktiede en chalkogeniede wat hierdie struktuur besit. Die struktuur van FeAs wat later as die taamlik onbekende mineraal westerveldiet in die natuur gevind is, was die argetipe vir B14. Die FeAs-struktuur was aanvanklik nie goed bekend nie. Later het geblyk dat FeAs en MnP dieselfde struktuur besit. Die TYPIX-lys verwys daarom van B31 na B14. Hierdie struktuur word nogtans teenswoordig gewoonlik "MnP-tipe" genoem.

Die MnP-struktuur (B14) is 'n ortorombiese vervorming van die NiAs-struktuur (B8₁). Die vervorming van die a/b grondvlak van die heksagonale NiAs-sel skep kort afstande tussen die metaalatome en tussen die fosforatome. Die gevolg is die vorming van sigsag-kettings: -M-M-M- en -P-P-P-. 
 Die fosfiedketting kan as 'n polimere anioon Pn-n beskou word, oftewel as P− Ander fosfiede wat die B14-struktuur het, is CrP, MoP. WP, FeP, RuP, CoP en IrP. Die metaalatome het almal 11 - 14 valenselektrone. Monofosfiede van elemente met 9 of 10 v.e. soos TiP, VP ens. het die onvervormde NiAs-struktuur. 

Daar is stowwe, soos vanadiummonosulfied VS wat by hoë temperature 'n oorgang MnP-tipe (B14) --> NiAs-tipe (B8₁) ondergaan en dit kan 'n fase-oorgang van tweede orde wees.
'n **Waterjuffer** is 'n soort insek van die suborde **Zygoptera**, wat tot die orde *Odonata* behoort. Die term *Zygoptera* beteken "vlerke wat in pare voorkom". Waterjuffers is delikate, swak-vlieënde insekte. 'n Volwasse waterjuffer het 'n lang, skraal liggaam, wat groen, blou, rooi, geel, swart of bruin is en dikwels helderkleurig. Die kleur van sommige van die spesies verskil in verskillende omgewings, verbleikend van helderblou tot 'n dowwe pers waar hulle reageer op koeler temperatuur of lig.

Die meeste waterjuffers hou hulle vlerke oor hulle eie liggaam, nie uit na die kante soos naaldekokers nie. Waterjuffers is kleiner as naaldekokers, en hulle saamgestelde oë is aan die kante van die kop, nie bo-op die kop nie.

Die mannetjies van die meeste waterjuffers het helderder kleure as die wyfies. Beide geslagte het breë, langwerpige koppe met 'n groot, wyd geskeide uitpeuloë en baie kort voelers. Volwassenes gebruik hul harige agterpote om prooi in vlug te vang. Sodra die prooi gevang is, vreet hulle dit terwyl hulle dit met hul pote vashou.

Volwassenes word gewoonlik regdeur die jaar gedurende die dag gesien. Waterjuffers is vleisetende insekte wat naby varswater leef en broei. Hulle vlieg in tandem tydens paring en hulle paringspatroon is nogal ongewoon.
Die **Wardenlyn** was in die middel van die 19de eeu die grens tussen die Oranjerivier-soewereiniteit (ORS) en die Basoeto’s onder Mosjesj.

Nuwe oosgrens
-------------

In 1848 het die Britse ORS die gebied tussen die Oranjerivier en die Vaalrivier beslaan en is die waterskeiding in die Drakensberge as die oosgrens aanvaar. Die vrugbare vallei van die Caledonrivier het ‘n hoër reënval as die ander dele van die ORS gekry en was dus uiters gesik vir die verbouing van graan. Vir die blanke boere was die streek dus van groot waarde. Vir die Basoeto’s was die gebied egter van kritieke belang omdat die res van hul gebied veels te bergagtig was vir landbou. In September 1849 is die grens tussen die ORS en die Basoeto’s vir die soveelste keer afgebaken. Maj. H.D. Warden, die Britse resident in Bloemfontein, is deur die goewerneur opdrag gegee om aandag aan ‘n nuwe verbeterde grenslyn te gee. Die suidpunt was die samevloeiing van die Makhalengrivier (ook bekend as die Kornetspruit) met die Oranje. Van daardie punt het die grens noordweswaarrts geloop tot by Vegkop. Daarvandaan noordnoordweswaarts oor Spitskop en Leeukop in ‘n reguit lyn na die Jammerbergdrif in die Caledonrivier. Vanaf die drif het dit in ‘n noordwestelike rigting tot die oorsprong van die Modderrivier geloop. Op Mosjesj se versoek is die grense van die sendingstasies Hebron en Berseba ook afgebaken. Alhoewel die sendingposte was van die grens gelê het, het Mosjesj dit as deel van sy gebied beskou. Mosjesj het op 1 Oktober 1849 sy goedkeuring aan die nuwe grensreëling gegee en sir Harry Smith, die Kaapse goewerneur, het hierdie Wardenlyn op 18 Desember 1849 amptelik bekragtig. Geen grensreëling het die Basoeto’s egter tevrede gestel nie. Vir ‘n 25 jaar het dit tot allerhande grensinsidente, drie volslae oorloë en verskeie verdrae gelei tot Basoetoland tot Britse protektoraat verklaar is.

Maj. H.D. Warden
----------------

Henry Douglas Warden (\*Londen, 2 Februarie 1800 - †George-distrik, 2 Desember 1856) was ‘n Britse soldaat, staatsamptenaar en die stigter van Bloemfontein. Hy kom as 20-jarige soldaat in die Kaapkolonie aan en na deelname aan die Sesde Grensoorlog word hy tot kaptein bevorder. In 1846 is hy aangestel as Britse resident in die gebied van Adam Kok om wet en orde te handhaaf.

Ander bekende "lyne"
--------------------

* Durandlyn
* Greenwichlyn (Greenwich-meridiaan)
* Internasionale Datumlyn (Internasionale datumgrens)
* Kármán-lyn
* Maginotlyn (Maginotlinie)
* Mason-Dixon-lyn
* Plimsoll-lyn
* Ramah-Platberglyn
* Rooilyn
* Siegfriedlyn
* Tordisillaslyn
* Vetberglyn

Bibliografie
------------

* Stockenström, Eric: Historiese Atlas van Suid-Afrika. Stellenbosch: Pro Ecclesia,1928
**Eienskappe**| **Algemeen** |
| --- |
| Naam | MgZn2 |
| Struktuurformule vanStruktuurformule van  |
| Chemiese formule | MgZn2 |
| Molêre massa |  |
| CAS-nommer |  |
| **Fasegedrag**   |
| Selkonstantes | a=522,3pm; c=856,6pm   |
| Ruimtegroep | P63/mmc  |
| Nommer | 194   |
| Strukturbericht | C14 |
| Smeltpunt | 595 °C |
| Kookpunt |  |
| Digtheid |  |
| Oplosbaarheid |   |
| ΔfHɵ | 15(1) kJ/mol |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**MgZn2** of **magnesiumdisink** is 'n intermetaalverbinding (legering) van magnesium en sink wat sy eie struktuur besit. Die monogeniteitsgebied is taamlik klein (<1 at.%).

Kristalstruktuur
----------------

MgZn2 kristalliseer in 'n heksagonale struktuur wat die argetipe van die C14-strukturbericht-struktuur is. Dit is een van die Lavesfases. Daar is baie AB2-legrings wat hierdie struktuur besit, soos CaMg2, ZrRe2, KNa2, TaFe2, NbMn2 en UNi2. Hierdie struktuur is op heksagonale digpakking gebaaeer en besit, soos ander Lavesfases, leë B4-tetraëders. Dat die struktuur sy stabiliteit aan digpakking ontleen blyk uit die feit dat NeHe2 onder hoë druk en teen lae temperature in hierdie struktuur kristalliseer. 

Die atome neem die volgende posisies in die ruimtegroep P63/mmc in:

| Atoom | posisie |
| --- | --- |
| Mg | 4f |
| Zn1 | 6h |
| Zn2 | 2a |

Eienskappe
----------

Die elestiese konstantes is gemeet en bereken:

|  | C11 | C33 | C44 | C12 | C13 |
| --- | --- | --- | --- | --- | --- |
| gemeet | 107 | 126 | 26 | 45 | 27 |
| bereken | 92 | 126 | 24 | 62 | 37 |

Gebruike
--------

Die MgZn2-fase speel 'n belangrike rol in die vorming van magnesiumallooie, wat 'n 30% gewigsvermindering in vergelyking met aluminiumlegerings en 'n 75% gewigsvermindering in vergelyking met staal bied. Dit verteenwoordig belowende liggewig strukturele materiale met potensiële motor- en lugvaarttoepassings. Mg-Zn-legerings vorm die bekende ZK-reeks van neerslagverhardende legerings. Hierdie reeks beskik oor die grootste neerslag
verharding van Mg-gebaseerde legerings as gevolg van die neerslag van 'n fyn, staafagtige binêre β'1-1 fase wat
die beweging van dislokasies kan voorkom en basale glip kan weerstaan. Hierdie neerslae kan uit twee fase bestaan die heksagonale MgZn2 Laves-fase en 'n monokliniese Mg4Zn7-fase. Die Laves-fase is stabieler vir legerings met 65.5–77.0 at.% Zn.
**Bremgarten** (Switserse Duits: [ˈbræŋˌgɑrtə] is 'n klein stedelike nedersetting en *Einwohnergemeinde* - 'n munisipaliteit as laagste administratiewe vlak in die drie- of vierledige regeringstelsel van Switserland wat in Alemanniese Switserland uit *Bund* (federale vlak), *Kanton* (kanton), *Bezirk* (administratiewe distrik in bepaalde kantonne) en *politische Gemeinde* of *Einwohnergemeinde* (munisipaliteit) bestaan- in die Noord-Switserse kanton Aargau (amptelike afkorting: AG), met 'n bevolking van iets meer as 8 200. Dit is ook die setel van die gelyknamige distrik (*Bezirk Bremgarten*).

'n Lugfoto van Bremgarten wys die Reuss-rivierkronkel en die waterkragsentrale Zufikon (in die middel van die beeld)
Bremgarten is in die laer Reussvallei geleë, sowat 16 km wes van Zürich, 23 km oos van Aarau, die kantonale hoofstad van Aargau, en 35 km noord van Luzern, in een van die vrugbaarste streke van die Switserse Middelland (Duits: *Mittelland*). Die Middelland - geologies 'n molassebekken wat met sedimente opgevul en tans op hoogtes tussen 350 en 1408 m bo seevlak geleë is - is een van die land se groot landskappe wat tussen die bergreekse Jura en Alpe geleë is en oor 'n afstand van 300 km vanaf die Meer van Genève in die weste tot die Bodenmeer in die noordooste strek. Die Middelland beslaan sowat dertig persent van die totale oppervlakte van Switserland en huisves twee derdes van sy bevolking. 

Die historiese stadskern van Bremgarten, 'n kulturele en argitektoniese erfenis van nasionale belang, is in 'n rivierkronkel geleë en word sodoende aan drie kante van die Reuss omsluit. Motors is grotendeels uit die historiese middestad sowel as dele van die Laer Voorstad verban. Die markdae, wat jaarliks op Paas- en Pinkstermaandag gehou word, is van die grootste in Switserland en gewilde toeristetrekpleisters. Die tradisie van 'n Paasmaandag-markdag strek terug tot in die vroeë 13de eeu.
**Memetiese oorlogvoering** is 'n moderne soort inligtingsoorlogvoering en sielkundige oorlogvoering wat die propagering van memes op sosiale media behels.

Geskiedenis
-----------

In fiksie, het die 2002 rekenaarspeletjie *Transhuman Space* die wêreld van 2100 uitgebeeld dat "memetika" as 'n belangrike tegnologie bestaan, en die 2004 uitbreiding "*Transhuman Space: Toxic Memes*" het voorbeelde van "memetiese oorlogvoering agente".

*Memetika: 'n Groeibedryf in Amerikaanse militêre operasies* is in 2005 gepubliseer deur Michael Prosser, nou 'n luitenant-kolonel in die Amerikaanse Marinierskorps. Hy het die skepping van 'n Meem Oorlogvoering Sentrum voorgestel.

In *Evolutionary Psychology, Memes and the Origin of War* (2006) het Keith Henson memes gedefinieer as "die repliseering van inligtingspatrone: maniere om dinge te doen, geleerde elemente van kultuur, oortuigings of idees."

Memetiese oorlogvoering is ernstig bestudeer as 'n belangrike konsep met betrekking tot inligtingsoorlogvoering deur NAVO se Strategiese Kommunikasiesentrum van Uitnemendheid. Jeff Giesea, skryf in NAVO se Stratcom COE Verdediging Strategiese Kommunikasie joernaal, definieer memetiese oorlogvoering as "kompetisie oor narratief, idees en sosiale beheer in 'n sosiale-media slagveld. 'n Mens kan daaraan dink as 'n substel van 'inligtingsoperasies' wat op sosiale media gerig is. Inligtingsbedrywighede behels die insameling en verspreiding van inligting om 'n mededingende voordeel bo 'n teenstander te vestig". Volgens Jacob Siegel, "Memes blyk te funksioneer soos die IED's van inligtingsoorlogvoering. Hulle is natuurlike gereedskap van 'n opstand; groot om dinge op te blaas, maar waarskynlik die gewenste effekte te saboteer wanneer dit deur die groter akteur in 'n asimmetriese konflik hanteer word."

Die Taiwanese regering het memetiese ingenieursspanne in elke regeringsdepartement geplaas wat binne 60 minute kan reageer op disinformasiepogings met behulp van 'n "humor bo gerugte" benadering. Hierdie spanne is hoofsaaklik teen Chinese politieke oorlogvoeringspogings en interne disinformasie. Die Politieke Oorlogvoering Buro van die Ministerie van Nasionale Verdediging hou toesig oor soortgelyke eenhede.

Verenigde State presidensiële verkiesing, 2016
----------------------------------------------

Memetiese oorlogvoering as deel van 4chan en r/The\_Donald sub-reddit word wyd gekrediteer dat dit Donald Trump gehelp het om die verkiesing te wen in 'n gebeurtenis wat *The Great Meme War* genoem word. Volgens Ben Schreckinger, "het 'n groep anonieme sleutelbordkommando's die internet vir Donald Trump verower - en beplan om Europa aan die verreses te besorg."

In 'n 2018-studie het 'n span wat 'n 160M beelddatastel ontleed het ontdek dat die 4chan-boodskapbord /pol/ en sub-reddit r/The\_Donald veral effektief was om memes te versprei. Hulle het gevind dat /pol/ die meme-ekosisteem wesenlik beïnvloed het deur 'n groot aantal memes te plaas, terwyl r/The\_Donald die doeltreffendste gemeenskap was om memes na beide rand- en hoofstroomwebgemeenskappe te lei.
Kaap Enniberg

promontory| Inheemse etiket | Kap EnnibergWysig |
| Land | FaroëreilandeWysig |
| Geleë in administratiewe eenheid | Viðareiðis munisipaliteitWysig |
| Geleë in geografiese gebied | ViðoyWysig |
| Geografiese ligging | 62°23′0″N 6°34′0″WWysig |

Map
Enniberg (regs)
Enniberg (links)
**Kaap Enniberg** is 'n krans op die eiland Viðoy. Dit is 754 m hoog en dus een van die hoogste kranse in die wêreld. Enniberg is die noordelikste punt van die Faroëreilande.

Van die land se kant af mag net ervare bergklimmers met 'n opgeleide plaaslike gids probeer om die krans uit te klim. As 'n gewone stapper kan 'n mens net 'n sekere hoogte aan die roete maklik bereik, maar soos in die res van die Faroëreilande kan mis skielik inrol en 'n lang tyd daar bly.

Aan die suidelike voet van die nabygeleë berg, Villingadalsfjall van 844 m, lê die dorp Viðareiði.

In die somer is daar met mooiweer bootreise na Kaap Enniberg. Mense kom nie net om die krans se indrukwekkende grootte te sien nie, maar ook vir die bekende voëlkolonie. Die kolonie is die belangrikste een in die argipel.
Minecraft weergawe 1.05.
**Minecraft** is 'n gewilde Sweedse sandput-oorlewingsvideospeletjie. Dit is in 2009 deur Mojang Studios geskep. Die spel is tans beskikbaar en opgedateer op Windows, Mac, Linux, iOS, Android, Xbox 360, Xbox One, Xbox Series X, PlayStation3, PlayStation4, PlayStation5, PlayStation Vita, Wii U, New Nintendo 3DS, Nintendo Switch en op sekere virtuele werklikheid headset-handelsmerke.

Geskiedenis
-----------

Minecraft is die eerste keer deur Markus "Notch" Persson en Jens "Jeb" Bergensten geskep in 2009. Destyds was die spel nog net in alfa-modus, maar in 2011 is dit amptelik vrygestel. In 2014 het Notch die spel vir $2.5 miljard aan Microsoft verkoop en die huidige leier van Mojang, die maatskappy wat Minecraft vervaardig, is Jeb.

|  |  |
| --- | --- |
| Normdata Edit this at Wikidata | 
* BNE: XX5535482
* BNF: cb167377353 (data)
* GND: 1068604875
* IMDb: tt2011970
* LCCN: no2015123713
* MusicBrainz: 223ef12f-c256-4d40-870b-4693fdb6933a
* MusicBrainz: 5166200a-4d41-4487-9c5a-e0c6de5ad241
* NKC: unn20201096901
* SUDOC: 178859249
* VIAF: 306261324
* WorldCat Identities (via VIAF): 306261324

 |
***The Social Dilemma*** is 'n dokumentêre-drama film van 2020 geregisseer deur Jeff Orlowski en geskryf deur Orlowski, Davis Coombe en Vickie Curtis. Die film, wat op 9 September 2020 uitgereik is via Netflix, ondersoek die opkoms van sosiale media en die skade wat dit aan die samelewing gedoen het, met fokus op die uitbuiting van gebruikers vir finansiële gewin deur middel van waarnemingskapitalisme en data-ontginning, hoe die ontwerp daarvan bedoel is om 'n verslawing aan te moedig, die gebruik daarvan in politiek, die impak daarvan op geestesgesondheid (insluitend die geestesgesondheid van adolessente en stygende tienerselfmoordsyfers) en die rol daarvan in die verspreiding van samesweringsteorieë en hoe dit groepe soos aanhangers van die plat-aarde-teorie en wit meerderwaardigheid bemagtig. 

*The Social Dilemma* het op die Sundance Film Fees 2020 verskyn en is op 9 September 2020 op Netflix vrygestel.

Rolspelers
----------

* Tristan Harris as homself
* Aza Raskin as homself
* Justin Rosenstein as homself
* Shoshana Zuboff as haarself
* Jaron Lanier as homself
* Tim Kendall as homself
* Rashida Richardson as haarself
* Renee DiResta as haarself
* Anna Lembke as haarself
* Skyler Gisondo as Ben
* Kara Hayward as Cassandra
* Vincent Kartheiser as A.I.
* Sophia Hammons as Isla
* Catalina Garayoa as Rebecca
* Barbara Gehring as Ma
* Chris Grundy as stiefpa
Die **toei** (*Prosthemadera novaeseelandiae*; Maori: *tūī*) is ’n inheemse sangvoël van Nieu-Seeland, en die enigste spesie in die genus ***Prosthemadera***. Dit is een van die grootste spesies in die Australasiese familie Heuningvreters en een van twee bestaande spesies van dié familie in Nieu-Seeland. Die ander is die Nieu-Seelandse klokheuningvreter. Die spesie kom wydverspreid in die argipel voor, van die subtropiese Kermadec-eilande tot die sub-Antarktiese Auckland-eilande, sowel as op die vasteland.

Die naam "toei" is afgelei van die Maori naam *tūī* en is die spesie se amptelike gewone naam.

Beskrywing
----------

Die toei is ’n groot heuningvreter van 27-32 cm lank. Die subspesie van die Chatham-eilande is groter en swaarder as die ander. Mannetjies is gewoonlik swaarder as wyfies. Die gemiddelde mannetjie weeg 65-115 g en wyfie 58-105 g. Vir die Chatham-subspesie is die syfers onderskeidelik 89-240 g en 89-170 g.

Met die eerste oogopslag lyk die voël heeltemal swart buiten ’n klein stukkie met wit vere by sy nek en aan sy vlerke. As ’n mens van nader kyk (sien foto), kan gesien word die vere aan die rug en sye is bruin en dit het ’n reënboogkleurige skynsel wat afhang van die hoek waaruit die lig val.

Verspreiding en habitat
-----------------------

Die toei word in groot dele van Nieu-Seeland aangetref, veral Noordeiland, die wes- en suidkus van Suideiland, Stewart-eiland/Rakiura en die Chatham-eilande – waar ’n bedreigde subspesie voorkom wat eie aan dié eilande is. Daar is ook bevolkings op Raoul-eiland in die Kermadec-eilande, en op die Auckland-eilande, waar dit saam met die Nieu-Seelandse klokheuningvreter die mees suidelike spesie heuningvreters is. Die bevolkings het aansienlik afgeneem sedert Europese setlaars in die gebied aangekom het, hoofsaaklik weens die wydverspreide vernietiging van hul habitat en soogdierspesies wat hul gebiede ingeneem het.

Die spesie is egter veilig en het in sekere gebiede weer toegeneem, veral nadat die verwydering van vee die plantegroei laat herstel het. Ander spesies wat in die land bekendgestel is, bly ’n bedreiging – veral buidelrotte, wat hul eiers en kleintjies eet; wesels; spreeus, wat vir kos met hulle meeding en soms eiers steel; en rotte.

Die voëls verkies woude, maar word ook aangetref in ander groen gebiede en voorstede met welige plantegroei. Hulle kom gewoonlik in pare of klein families voor, maar sal in groot groepe bymekaarkom waar kos vrylik beskikbaar is. Hulle sal dikwels ander heuningvreters wegjaag om kos te kry.
Arabiese mans met tops in Oman.
’n **Top** (Arabies: ثَوْب, *thawb*; Engels: *thawb* of *thobe*) is ’n tradisionele, gewoonlik wit kledingstuk met sy oorsprong in Jemen. Dit word algemeen in die Arabiese wêreld, maar ook in ander lande soos Suid-Afrika, gedra en is onder verskillende name bekend soos *kandoora*, *dishdasha* en *qamiis*. Dit is ’n enkellengtekledingstuk, gewoonlik met lang moue, soortgelyk aan ’n kaftan. ’n Soort broek of sarong word gewoonlik daaronder gedra.

Agtergrond
----------

Koning Faisal van Saoedi-Arabië, in 'n wit top en swart *bisjt* met goue strepe, en president Richard Nixon van Amerika skud blad tydens samesprekings in 1974.
Die woord *thawb* is die gewone Arabiese woord vir "kledingstuk" en is tradisionele drag vir mans. Dit word gewoonlik van katoen gemaak, maar swaarder materiaal soos wol kan ook gebruik word, veral in kouer klimaatstreke soos Irak en Sirië. Die styl van die top wissel effens van streek tot streek. Die moue en kraag kan gestyf word om dit ’n formeler voorkoms te gee. 

In die Levant en Oman is *disjdasja* die algemeenste woord; in die Verenigde Arabiese Emirate word *kandoera* gebruik. In Marokko neig die moue om veel korter te wees en word dit ’n *gandora* genoem. Die nek is soms ook oper en dit is dikwels geborduur. Dit kan ook geen knope hê nie. Dit staan in Swahili ook as ’n *kanzu* bekend en word algemeen aan die Swahilikus gedra. 

’n Top word soms saam met ’n *bisjt* (بِشْت) gedra, wat ook as ’n *misjlah* (مِشْلَح) of *ʿabāʾ* (عَبَاء) ("mantel") bekend is. Dit word gewoonlik op seremoniële geleenthede of deur amptenare aangetrek. Veral geestelikes dra ’n *bisjt*, maar dit word ook gesien op troues, Eids en begrafnisse.

Die term *thawb* kan ook na ’n soortgelyke vroulike kledingstuk verwys.. Dit het voor die Soedannese onafhanklikwording in 1956 baie gewild in dié land geraak. Die tradisionele lang Palestynse tuniek vir vroue word ook so genoem. Dit is ryklik geborduur en het verskillende kleure en patrone om verskillende aspekte van die draer se sosiale posisie te weerspieël. Rashida Tlaib, ’n lid van die Amerikaanse Demokratiese Party van Michigan en die eerste Palestynse vrou wat tot die party verkies is, het op 3 Januarie 2019 een na haar inhuldigingseremonie gedra. Dit het verskeie Palestynse en Amerikaans-Palestynse vroue geïnspireer om foto's op sosiale media te deel met die hutsteken #TweetYourThobe.
Die **Aardroos-suikerbos** (*Protea aspera*) is 'n blomdraende struik wat aan die bekende Proteagenus behoort. Die plant is endemies aan Suid-Afrika en kom by die Kleinrivierberge, Bredasdorpberge en Garciapas voor waar dit deel van die fynbos-bioom is. Die struik is 'n digte, wortelagtige plant wat 'n mat vorm en net 50 cm hoog word. Dit blom van September tot Desember met die hoogtepunt in September en Oktober.

Die plant spruit weer uit nadat dit gebrand het. Die saad word een tot twee jaar nadat blomme gevorm is, vrygelaat en deur die wind versprei. Die plant is eenslagtig. Bestuiwing vind moontlik plaas deur die werking van soogdiere. Die plant groei in skalie en sanderige grond op hoogtes van 0 - 200 m bo seevlak.

In Engels staan dit as die *Rough-leaf sugarbush* bekend.

Sien ook
--------

* Alfabetiese lys van Suid-Afrikaanse bome
* Lys van proteaspesies

Bronne
------

* Protea Atlas
* Geargiveer 18 Februarie 2020 op Wayback Machine
* Redlist Sanbi
* Plants of the World Online

|  |  |
| --- | --- |
| Taksondatabasisse | 
* Wd: Q18082190
* ARKive: protea-aspera
* GBIF: 5828528
* GRIN: 29792
* iNaturalist: 574598
* IPNI: 705627-1
* IUCN: 113208617
* NCBI: 273539
* Plant List: tro-26500405
* Tropicos: 26500405

 |
**Ernst Bröcker** is ’n Afrikaanse dramaturg.

Lewe en werk
------------

Ernst Bröcker is op 1 September 1984 gebore. Hy matrikuleer aan die Groote Schuur Hoërskool in Kaapstad, waarna hy by die AFDA Filmskool in Kaapstad studeer in Regie en die skryf van draaiboeke. Tydens sy studies wen hy verskeie pryse, waaronder ’n kontantprys van Sanlam vir Teaterskryfwerk in 2003, in 2004 beste tweedejaar studenteproduksie vir sy selfgeskrewe film "*Popster*" en in 2005 die AFDA-pryse vir beste kortverhaal, beste verhoogdirekteur en beste verhoogproduksie. Vanaf 2006 tot 2012 is hy vir sewe jaar betrokke by die sepie "*Sewende Laan*" in diverse hoedanighede, insluitende as draaiboek-koördineerder en medeskrywer. Hy is terselfdertyd vryskutskrywer vir die tydskrif *Gay Pages*, vir wie hy ’n aantal artikels oor verhoudings binne homoseksuele verband skryf. In 2013 voltooi hy ’n internasionale internskap in sosiale media en kommunikasie by Party Earth in Barcelona in Spanje. Sy primêre taak is om foto’s te neem en oorsigte te skryf oor sosiale uithangplekke in en rondom Barcelona. Na sy terugkeer na Suid-Afrika is hy kopieskrywer vir Firefly Advertising. Hy het ’n swart gordel in karate

Skryfwerk.
----------

Hy skryf die drama "*Eetjie Feetjie*" wat by die Kaapse Fees en ook by die Klein Karoo Nasionale Kunstefees opgevoer word. Hierdie drama is ook ’n finalis vir die Sanlam Teaterprys in 2004. Tydens sy studies skryf hy ook die dramas "*Liefde.Kom*" en "*Amal ‘le Selle*". Hy is ook skrywer en regisseur van verskeie kortfilms, insluitende "*Weekend special*", "*Popster*", "*Grooming evolution*", "*Grooming evolution 2*", "*The adventures of O-Boy*", "*Oh Koek*" en "*Saving face*".

Bronnelys
---------

### Internet

* Brocker Portfolio:
* Ernst Bröcker:  Geargiveer 28 Augustus 2016 op Wayback Machine
* Facebook:
**Karima Brown** (1967 ‒ 4 Maart 2021) was 'n Suid-Afrikaanse joernalis.

Vroeë lewe en opleiding
-----------------------

Brown is in Kaapstad gebore en het skoolgegaan aan die Hoërskool Soutrivier.  Brown was die dogter van Achmat Semaar, 'n gemeenskapsleier in Mitchell's Plain en 'n ANC-aktivis. Sy volg hom na politieke aktivisme toe sy by die Cape Youth Congress en die South African Students Congress aansluit terwyl sy aan die Universiteit van Wes-Kaap studeer. Sy was later lid van die United Democratic Front.

Loopbaan
--------

Gedurende haar loopbaan as 'n gerespekteerde Suid-Afrikaanse joernalis was sy die politieke redakteur van *Business Day*, het sy die Karima Brown-program op Radio 702 aangebied, was groepredakteur by *Independent Newspapers* en het *Forbes Women Africa* geloods. Voor haar afsterwe het sy 'n aktualiteitsprogram op eNCA aangebied, genaamd *The Fix*.

As lid van die ANC sowel as joernalis het sy af en toe kontroversie ontlok. In Oktober 2006 stem 'n interne kommissie by die SAUK met die veteraanjoernalis John Perlman saam dat die uitsaaikorporasie 'n arbitrêre swartlys met politieke kommentators het. Die kommissie van ondersoek onder leiding van Zwelakhe Sisulu en Gilbert Marcus, het bevind dat Brown saam met Aubrey Matshiqi, William Gumede, Paula Slier, Sipho Seepe, Moeletsi Mbeki, Elinor Sisulu en Trevor Ncube op die swartlys geplaas was. Sy het in 2019 'n hofsaak teen die Ekonomiese Vryheidsvegters (EFF) gewen, nadat sy hulle gedagvaar het oor dreigende boodskappe wat sy ontvang het toe Julius Malema haar selfoonnommer op die sosiale media gepubliseer het. Die hooggeregshof in Johannesburg het bevind dat die party die kieswet oortree, en Brown verwelkom die uitspraak as 'n "oorwinning vir mediavryheid, 'n oorwinning teen seksisme, en ['n] oorwinning vir vroue in die joernalistiek en beskerming en vryheid van die media".

Afsterwe
--------

Sy sterf as 'n gevolg van komplikasies van die Koronavirussiekte-2019 op 54-jarige ouderdom. Die Suid-Afrikaanse regering het haar hulde gebring en gesê dat "haar bydrae tot die joernalistieke beroep en vreesloosheid in die uitvoering van haar werk, baie gemis sal word."
Die Na-K-fasediagram
**NaK** is 'n legering van natrium en kalium wat by kamertemperatuur vloeibaar is.

Fasediagram
-----------

Die Na-K-fasedragram is in 1912 deur G.L.C.M van Rossen Hoogendijk van Bleiswijk publiseer.

Daar is een vaste intermetaalverbinding NaK2 wat by +8 °C peritekties ontbind en 'n eutektikum by 78% K (by massa) wat smelt by -11 °C. Die vloeistof het 'n taamlike hoë kookpunt (~750C) wat die vloeibare metaal oor 'n breë temperatuurinterval bruikbaar maak.

Eienskappe
----------

Die legering is maklik te vervaardig deur vaste natrium en kalium in 'n olie of inerte organiese oplosmmidel, soos tolueen, saam te smelt. Dit gebeur gewoonlik onder uitsluiting van suurstof en vog en deur sterk te roer. 

Die legering is nes die metale kalium en natrium self baie reaktief met water, suurstof, ander oksideermiddels soos die halogene, en met sure.

Gebruik en gevare
-----------------

Die vloeibare legering word gebruik as koelvloeistof in kernkraginstallasies. Die stof kan egter by blootstelling aan die lug gevare oplewer. Dit kan aan die brand slaan en kaliumsuperoksied KO2 vorm.
Die **X-Men-rolprentreeks** is 'n reeks lewendige aksierolprente wat gemaak is van die superheldgroep X-Men van die Marvel Comics-strokiesverhale. Die karakters is ontwikkel deur Stan Lee en Jack Kirby. Die rolprente word almal deur 20th Century Fox vervaardig.

Geskiedenis
-----------

In 1994 het 20th Century Fox die filmregte vir die X-Men-strokiesprente en -karakters gekoop. Regisseur Bryan Singer is gehuur om die eerste rolprent te regisseer. Dit is vrygestel in 2000. Singer het ook die regie van die opvolg, *X2*, wat in 2003 verskyn het, behartig. Hy het egter nie sy kontrak vir 'n uiteindelike derde en vierde rolprent hernu nie, aangesien hy op *Superman Returns* wou fokus. Brett Ratner het die regie oorgeneem vir die derde film, *X-Men: The Last Stand (2006)*. Die twee X-Men films van Singer was albei lokettreffers en is geprys vir hul donker, realistiese ondertone. Ratner se film, aan die ander kant, het minder lof ontvang.

Na hierdie trilogie het ander films daaruit voortgevloei. Die eerste, *X-Men Origins: Wolverine (2009)*, is geregisseer deur Gavin Hood en fokus op die verlede van die karakter Wolverine. Die opvolg, *X-Men: First Class (2011)*, wentel om die verlede van Charles Xavier en Magneto. *The Wolverine (2013)*, het 'n opvolg van The Last Stand geword, *X-Men Origins: Wolverine* het swak gevaar en gemengde reaksies gekry, maar First Class en The Wolverine is weer goed ontvang deur beide kritici en die publiek.

*Deadpool* is in Februarie 2016 vrygestel. Hierdie rolprent het 'n laer produksiebegroting ($58 miljoen) as vorige rolprente ontvang, maar was 'n reuse sukses, beide krities en kommersieel. *Deadpool*, met meer as $780 miljoen se inkomste wêreldwyd, het die meeste van alle X-Men-rolprente ingesamel.

*X-Men: Apocalypse*, wat in Mei 2016 vrygestel is, was 'n storielyn-opvolger van *X-Men: Days of Future Past*.

By CinemaCon 2019 is amptelik aangekondig dat *X-Men: Dark Phoenix* die finale film oor die avonture van die X-Men sal wees. Daarna het Emma Watts, Fox se uitvoerende direkteur, bevestig dat *The New Mutants* die laaste in die filmreeks sal wees. Alhoewel hierdie film aanvanklik veronderstel was om die eerste deel van 'n trilogie te wees, is die oorblywende twee films gekanselleer met Disney se verkryging van 20th Century Fox.

Met 12 rolprente tot dusver en 'n totale inkomste van $6 miljard wêreldwyd, kom die X-Men-filmreeks agtste op die lys van filmreekse met die hoogste inkomste ooit.
Die **Ford Focus RS WRC** was 'n wêreldtydrenmotor wat vir die Ford Wêreldtydrenspan gebou is deur Ford en M-Sport. Verskillende evolusies van die motor het tussen 1999 en 2010 aan die wêreldtydrenkampioenskapsreeks deelgeneem. Dit is gebaseer op die Ford Focus Climate 2-liter produksieluikrug.

Die RS staan vir Rallye Sport en die WRC vir Wêreldtydrenkampioenskapsmotor, 'n motor gebou volgens FIA se spesifikasies. Die Focus RS WRC het van 1999–2010 aan die kampioenskap deelgeneem, en het altesaam 44 wêreldtydrenne gewen, asook twee vervaardigerstitels (2006 en 2007). Dit is vervang deur die Ford Fiesta RS WRC.

Soos alle kontemporêre wêreldtydrenmotors, is die motor swaar aangepas uit die produksieweergawe; dit deel net die basiese bakvorm. Die motor het vierwielaandrywing – eerder as voorwielaandrywing soos die padmotor. Die enjin wat in die 2007-Focus WRC gebruik is, was gebaseer op Ford se 2.0 liter Duratec van ander modelle in die Focus-reeks, aangesien sportreëls nie toelaat dat die standaard 2.5 liter-enjin van die Focus ST of padmodel RS gebruik word nie. 

Soos met die meeste tydrenmotors, is die 2.0 liter-enjin hoogsgemodifiseer om sy prestasie te verbeter met behulp van o.a. 'n turboaanjaer. Die 2009 Ford Focus RS WRC gebruik 'n Ford 1998cc Pipo-geboude inlynviersilinder Duratec WRC enjin (vier silinders, 16 kleppe, met 'n boorwydte van 85 mm en 'n slag van 88 mm), Pi elektroniese enjinbeheerstelsel, Garrett turboaanjaer (met 'n verpligte 34 mm inlaatbeperking), lugtussenverkoeler, en 'n katalitiese omskakelaar.

Galery
------

* François Duval – 2004 Tydren FinlandFrançois Duval – 2004 Tydren Finland
* Toni Gardemeister – 2005 Ford FocusToni Gardemeister – 2005 Ford Focus
* Marcus Gronholm – Wales Rally GB 2006Marcus Gronholm – Wales Rally GB 2006
* Jari-Matti Latvala – 2008 Rallye DeutschlandJari-Matti Latvala – 2008 Rallye Deutschland
* Mikko Hirvonen – 2008 Rally CatalunyaMikko Hirvonen – 2008 Rally Catalunya
* Khalid al-Qassimi – 2009 Ford FocusKhalid al-Qassimi – 2009 Ford Focus
* Jari-Matti Latvala – 2010 Tydren FinlandJari-Matti Latvala – 2010 Tydren Finland
***Rain Man*** is 'n Amerikaanse dramarolprent wat deur Barry Levinson geregisseer en deur Barry Morrow en Ronald Bass geskryf is. Dit vertel die verhaal van die kwasterige, selfsugtige konkelaar Charlie Babbitt (Tom Cruise), wat uitvind sy vervreemde pa het gesterf en feitlik sy hele fortuin van talle miljoene dollars aan sy ander seun, Raymond (Dustin Hoffman), bemaak. Dié is 'n outistiese savant, van wie se bestaan Charlie onbewus was. Charlie kry net sy pa se geliefde veteraanmotor en roosbome. Valeria Golino speel ook in die prent as Charlie se meisie, Susanna. 




Dustin Hoffman (links) en Tom Cruise op die 61ste Oscar-toekenningsaand in 1989.

Morrow het die karakter Raymond geskep nadat hy Kim Peek, 'n werklike savant, ontmoet het; die karakter is geskoei op beide Peek en Bill Sackter, 'n goeie vriend van Morrow wat die onderwerp was van die 1981-rolprent *Bill*, wat ook deur Morrow geskryf is.אייל גולן המלךךך

*Rain Man* se première was op die 39ste Berlynse Internasionale Rolprentfees, waar dit die Goue Beer, die hoogste prys, gewen het. Dit is in 1988 in Amerika in rolprentteaters uitgereik deur MGM/UA Communications Co. en was hoogs suksesvol. Levinson se regie is geprys, asook die toneelspel (veral van Hoffman en Cruise), die musiek, Morrow se draaiboek, die kinematografie en die prent se uitbeelding van outisme. Dit het $25 miljoen gekos en het $354,8 miljoen - $412,8 miljoen ingeoes; dit was die prent wat die beste gedoen het in 1988 en het agt benoemings gekry op die 61ste Oscar-toekenningsaand, waarvan dit vier gewen het: vir beste rolprent, beste regisseur, beste akteur (Hoffman) en beste oorspronklike draaiboek.

In 2022 was *Rain Man* die eerste en enigste rolprent wat in een jaar die Berlynse Internasionale Rolprentfees se hoogste prys en die Oscar vir beste rolprent gewen het. Dit was ook die laaste MGM-prent wat vir beste rolprent benoem is tot *Licorice Pizza* in 2021, 33 jaar later.

Skakels
-------

* *Rain Man* op IMDb
* 

* *Rain Man* by AllMovie
* *Rain Man* by Box Office Mojo
* *Rain Man* by Metacritic

|  |  |
| --- | --- |
| Normdata Edit this at Wikidata | 
* GND: 109822017X
* IMDb: tt0095953
* LCCN: no98013609
* VIAF: 316753740
* WorldCat Identities (via VIAF): 316753740

 |
Die **Mercedes-Benz OM 352** is 'n 5,7 liter inlynsessilinder vierslag-dieselenjin, vervaardig deur Daimler-Benz.

Ontwikkeling
------------

Dit is een van die vele motors in die 300-reeks enjins wat tydens en na die Tweede Wêreldoorlog ontwikkel is, die OM352 is in 1964 bekendgestel. Die OM352 se afstamming kan teruggevoer word na die OM312, self 'n 59 kW inlynsesenjin. Die OM352 het baie toepassings, insluitend mariene, militêre, munisipale en landbouvoertuie, asook stilstaande instellings. Die enjin het verskillende afwerkings- en drywingvlakke, wat aanduidings gee soos OM 352A, 'n variant met 'n turboaanjaer, of die OM352 LA, wat toegerus is met 'n tussenverkoeler en 'n turboaanjaer.

Gelisensieerde produksie
------------------------

Die OM352 was ook een van die vele Mercedes-enjins wat in 1979 gelisensieer is vir vervaardiging deur Atlantis Diesel Engines (ADE) in Suid-Afrika. Dit is die ADE 352 genoem en is feitlik identies aan die Mercedes-enjins. Onlangs is die OM352 deur TATA gelisensieer vir gebruik in hul 713S-vragmotors. Dit word deur TATA vervaardig, maar het egter geringe verskille, soos dat die gewigte nie meer vasgebout word nie, maar eerder 'n deel van die krukas vorm en geen gate vir oliebespuiters in die blok is nie. Hierdie aanpassings sal waarskynlik die kompleksiteit en koste van enjinproduksie verminder. 

Gewone uitsetkrag kan wissel van 92–141 kW (123–189 hp) afhangende van die opsies vir brandstofaflewering en lugtoediening. Hoër opbrengste kan bereik word deur middel van spesiale aanpassings, maar die lang lewensduur van die enjin kan beïnvloed word deur sulke nie-fabriekswysigings. 

Verbeterde enjins wat na die OM352 ontwikkel is, sluit die OM366 in, wat baie dieselfde lyk. As gevolg van strenger uitlaatvereistes, is die enjins van die 300-reeks uiteindelik gestaak. Mercedes Benz 900-enjins is die opvolgers van enjins soos die OM352.
**Eienskappe**| **Algemeen** |
| --- |
| Naam | Palladiumsulfied |
| Struktuurformule vanStruktuurformule van  |
| Chemiese formule | PdS |
| Molêre massa | 138,49 [g/mol] |
| CAS-nommer | 12125-22-3   |
| Voorkoms | swart vastestof |
| **Fasegedrag**   |
| Selkonstantes | a=642,9 pm; c=661,1 pm;   |
| Ruimtegroep | P42/m  |
| Nommer | 84   |
| Strukturbericht | B34 |
| Smeltpunt | 950°C |
| Kookpunt |  |
| Digtheid |  |
| Oplosbaarheid | enigsins oplosbaar |
| **Suur-basis eienskappe** |
| pKa |  |
| **Veiligheid** |
| Flitspunt | nie-brandbaar |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Palladiumsulfied** is 'n verbinding van palladium en swael met formule PdS.

Dit word in die natuur as die mineraal vysotskiet aangetref.

Kristalstruktuur
----------------

Palladiumsulfied kristalliseer in 'n tetragonale struktuur wat die argetipe is van die B34-struktuur van die strukturbericht-klassifikasie. Die palladiumatome word deur 'n vlak vierkant van vier swaelatome omring.

Eienskappe
----------

Die stof kan verkry word deur poeiers van die element in kwartsampulle onder vakuüm te verhit.

PdS het interessante elektriese eienskappe. Tot 200K neem die geleidbaarheid Sjabloon:Sigma toe soos 'n halfgeleier maar van 200K tot 600K is dit amper konstant. Bo 600K neem dit weer toe. Die Seebeck-koëffisiënt S is groot en negatief (400 Sjabloon:MuV/K teen 350K sonder dotering) wat daarop dui dat die geleiding veral deur elektrone veroorsaak word. Die termoëlektriese kragfaktor PF=S2Sjabloon:Sigma is baie hoog (27Sjabloon:MuW/cm.K2 by 800K wat dit 'n interessante materiaal vir opwerking van termoëlektriese elektrisiteit maak.